                                                                                                                                                 Загвар
Үүсгэн байгуулагчдын 20.... оны .... сарын .... –ны
өдрийн .... тоот тогтоолын хавсралтаар батлав.

“................................................................................................................”
ГИШҮҮДДЭЭ ҮЙЛЧИЛДЭГ ТӨРИЙН БУС БАЙГУУЛЛАГЫН ДҮРЭМ
Нэг.Нийтлэг үндэслэл
1.1.Монгол Улсын Үндсэн хууль, Иргэний хууль,Төрийн бус байгууллагын тухай хууль болон хууль тогтоомжид нийцүүлэн иргэн, хуулийн этгээдээс Төрийн бус байгууллага /ашгийн төлөө бус/ байгуулахдаа, энэхүү дүрмийг үйл ажиллагаандаа мөрдлөг болгож ажиллана.
1.2.Төрийн бус байгууллага нь хуульд заасны дагуу улсын бүртгэлд бүртгүүлснээр хуулийн этгээдийн эрх эдэлнэ. Төрийн бус байгууллага нь өөрийн тэмдэг, бэлэгдэл, данс, албан бичгийн нүүртэй байна.
Хоёр.Төрийн бус байгууллагын оноосон нэр, эрх зүйн хэлбэр

2.1.Оноосон нэр: “..........................................................................................”
2.2.Хэлбэр: ............................ Гишүүддээ үйлчилдэг төрийн бус байгууллага
Гурав.Төрийн бус байгууллагыг үүсгэн байгуулсан огноо, хаяг.

3.1.Төрийн бус байгууллагыг 20.... оны ....... дугаар сарын ......-ны өдөр үүсгэн байгуулсан.
3.2. Хаяг: .............................................................................................................
3.3. Утас: ............................. ................................
Дөрөв.Төрийн бус байгууллагын зорилго

4.1.....................................................................................................................................
4.2.....................................................................................................................................
Тав.Төрийн бус байгууллагын гишүүнчлэл, гишүүдийн эрх, үүрэг

5.1.Байгууллагын зорилго, дүрмийг хүлээн зөвшөөрсөн этгээд гишүүнээр элсэх хүсэлт гаргаж болно.
5.2.Гишүүнийг байгууллагын тогтоосон журмын дагуу бүртгэнэ.
5.3.Гишүүн дараах эрхтэй:
5.3.1.Байгууллагын үйл ажиллагаанд оролцох, санал гаргах;
5.3.2.Сонгох, сонгогдох;
5.3.3.Байгууллагаас үзүүлж буй үйлчилгээ, дэмжлэгийг авах;
5.3.4.Байгууллагын үйл ажиллагаа, санхүүгийн тайлан болон холбогдох мэдээлэлтэй танилцах;
5.3.5.Гишүүнчлэлтэй холбоотой санал, хүсэлт, гомдол гаргах.

5.4.Гишүүн дараах үүрэгтэй:
5.4.1.Энэхүү дүрэм болон байгууллагын эрх бүхий байгууллагаас гаргасан шийдвэрийг биелүүлэх;
5.4.2.Байгууллагын нэр хүнд, эд хөрөнгө, эрх ашгийг хамгаалах;
5.4.3.Гишүүний татвар, хураамж тогтоосон бол хугацаанд нь төлөх;
5.4.4.Байгууллагын зорилго, үйл ажиллагааг дэмжих.
5.5.Гишүүн өөрийн хүсэлтээр гишүүнчлэлээс гарч болно.
5.6.Гишүүнийг дүрэм, хууль тогтоомжийг ноцтой буюу удаа дараа зөрчсөн тохиолдолд эрх бүхий байгууллагын шийдвэрээр гишүүнчлэлээс хасаж болно.
Зургаа.Төрийн бус байгууллагын бүтэц, хяналтын тогтолцоо

6.1. Холбоо нь Бүх гишүүдийн хурал, Удирдах зөвлөл, Гүйцэтгэх захирал, ажлын алба гэсэн үндсэн бүтэцтэй байна.
6.2. Холбооны эрх барих дээд байгууллага нь Холбооны Бүх гишүүдийн хурал байх бөгөөд дараах бүрэн эрхийг хэрэгжүүлнэ.
6.2.1.Холбооны бүтэц зохион байгуулалтыг батлах;
6.2.2.Дүрэмд нэмэлт, өөрчлөлт оруулах;
6.2.3.Төрийн бус байгууллагыг өөрчлөн байгуулах, татан буулгах;
6.2.4.Байгууллагын жилийн төсөв батлах;
6.2.5.Удирдах зөвлөлийн гишүүн сонгох, чөлөөлөх, тайланг хэлэлцэх;
6.2.6.Хөрөнгө захиран зарцуулах талаар гүйцэтгэх захирлын эрх, хэмжээг тогтоох;
6.2.7.Ажлын албаны бүтэц, зохион байгуулалт, түүний төсвийг батлах;
6.2.8.Гишүүдэд үзүүлэх үйлчилгээний үндсэн чиглэл, журмыг батлах;
6.2.9.Дүрэмд заасан бусад бүрэн эрх.
6.2.10 Бүх гишүүдийн хурлыг Холбооний Удирдах зөвлөл жилд нэгээс доошгүй       удаа зарлан хуралдуулан. Бүх гишүүдийн ээлжит бус хурлыг гишүүдийн 2/3-ын саналын дагуу зарлан хуралдуулж болно.
6.2.11 Бүх гишүүдийн хурлыг Удирдах зөвлөлийн дарга даргалж хуралдуулах бөгөөд гишүүн бүр хуралд саналын нэг эрхтэй оролцоно.
6.2.12 Холбооны   Бүх гишүүдийн ердийн олонхи /50+1 хувь/ оролцсоноор хурал хүчинтэйд тооцогдох бөгөөд хуралд оролцсон нийт гишүүдийн ердийн олонхийн саналаар шийдвэр /тогтоол/ гаргах ба хурлын явцад тэмдэглэл хөтөлнө.
6.2.13 Хурлын зарыг хуанлийн 14 хоногийн өмнө урьдчилан гишүүдэд хүргэх бөгөөд хурлын ирц бүрдээгүй тохиолдолд дахин зарлаж хуралдуулах ба гишүүдийн 30-аас дүоошгүй хувь оролцсон бол дахин зарласан хурлыг хүчин төгөлдөрт тооцно.
6.2.14 Бүх гишүүдийн хурлыг Холбооны удирдах зөвлөлийн шийдвэрээр цахим хэлбэрээр хуралдуулж болно.
Долоо.Удирдах зөвлөлийн гишүүдийг сонгох, чөлөөлөх, бүрэн эрхийн хугацаа

7.1.Удирдах зөвлөлийн гишүүнийг  Бүх гишүүдийн хурлаар сонгож батлана.
7.2.Удирдах зөвлөлийн дарга, гишүүнээс сайн дураараа чөлөөлөгдөх хүсэлтээ бүх гишүүдийн хуралд оруулж гишүүдийн олонхийн саналаар шийдвэрлүүлнэ.
7.3.Удирдах зөвлөлийн дарга, гишүүнийг дараах үндэслэлээр чөлөөлнө.
7.3.1.Нас барсан;
7.3.2.Зөвлөлийн гишүүнийхээ үүргийг зохих ёсоор биелүүлээгүй;
7.3.3.Хууль тогтоомж, дүрмийг удаа дараа ноцтой зөрчсөн.
7.4.Удирдах зөвлөлийн гишүүдийн бүрэн эрхийн хугацаа ............................... улируулан сонгож болно.
Найм.Удирдах зөвлөлийн хурлын тоо, хуралдааныг хүчинтэйд тооцох ирц

8.1.Бүх гишүүдийн хурлаас бусад үед Удирдах зөвлөл нь Холбооны эрх барих дээд байгууллагын үүргийг гүйцэтгэнэ. 
8.2.Удирдах зөвлөл нь ээлжит болон ээлжит бус хуралтай байна.
8.3.Ээлжит хурал нь улиралд нэгээс доошгүй удаа хуралдана.
8.4.Ээлжит бус хурлыг удирдах зөвлөлийн даргын шийдвэрээр буюу удирдах зөвлөлийн 2-оос доошгүй гишүүдийн хүсэлтээр ажлын өдөр зарлан хуралдуулж болно.
8.5.Удирдах зөвлөлийн гишүүдийн 2/3 хувь хуралд оролцсноор хуралдааны ирцийг хүчинтэйд тооцно.
Ес.Удирдах зөвлөлийн хуралдаанаас гарсан шийдвэр

9.1.Удирдах зөвлөлийн шийдвэр нь тогтоол байна. Удирдах зөвлөлийн тогтоолд удирдах зөвлөлийн дарга, гишүүд гарын үсэг зурснаар хүчин төгөлдөр болно.
9.2.Удирдах зөвлөлийн хурал хийсэн тухай бүр хурлын тэмдэглэл хөтөлнө.
9.3.Удирдах зөвлөлийн хурлаас гаргасан шийдвэрийн талаар зарчмын өөр саналтай гишүүний тайлбарыг хурлын тэмдэглэлд хавсаргана.
9.4.Удирдах зөвлөл нь хувь хүний асуудлыг нууцаар, бусад асуудлыг илээр санал хураах зарчмаар шийдвэрлэнэ.
Арав.Төрийн бус байгууллагыг өөрчлөн байгуулах, татан буулгах нөхцөл
10.1.Төрийн бус байгууллагыг эрх бүхий байгууллагын шийдвэрээр хуульд заасан журмын дагуу өөрчлөн байгуулж болно.
10.2.Төрийн бус байгууллагыг дараах үндэслэлээр татан буулгана.
10.2.1.Эрх бүхий байгууллагын шийдвэр;
10.2.2.Хуулийг удаа дараа буюу ноцтой зөрчсөн, хуульд заасан бусад үндэслэлээр татан буулгах тухай шүүхийн шийдвэр гарсан;
10.2.3.Үйл ажиллагаагаа явуулах хугацаа дууссан буюу зорилгодоо хүрсэн учир цаашид үйл ажиллагаагаа үргэлжлүүлэх шаардлагагүй гэсэн өөрийнх нь шийдвэр гарсан.
Арван нэг.Дүрэмд нэмэлт, өөрчлөлт оруулах үндэслэл, журам
11.1.Төрийн бус байгууллагын дүрэмд оруулах нэмэлт өөрчлөлтийг Бүх гишүүдийн хурлаар хэлэлцэж олонхийн саналаар шийдвэрлэнэ.
Арван хоёр.Төрийн бус байгууллагын санхүүжилт

12.1.Төрийн бус байгууллагын орлого нь гишүүдийн татвар, хураамж, иргэд, аж ахуйн нэгж, байгууллагын хандив, дүрмийн зорилгоо хэрэгжүүлэхтэй холбогдсон аж ахуйн үйл ажиллагаанаас олсон орлого, зээлийн өвийн болон төсөл хэрэгжүүлэх зорилгоор улсын төсвөөс олгосон хөрөнгийн эх үүсвэрээс бүрдэж болно.
12.2.Төрийн бус байгууллагын санхүүгийн жил 1 дүгээр сарын 1-ний өдрөөс эхэлж 12 дугаар сарын 31-ний өдөр дуусгавар болно.
12.3.Санхүүгийн тайлан тэнцлийг зохих хууль журмын дагуу гаргаж тайлагнана.
12.4.Төрийн бус байгууллагын үйл ажиллагааны тайланг хуульд заасан хугацаа, журмын дагуу тайлагнана.

                                  ҮҮСГЭН БАЙГУУЛАГЧИД:
/........................................................../

/........................................................../
/........................................................../
/........................................................../
/........................................................../
